**Kiegészítés a 16. napirendi ponthoz**

****

# ELŐTERJESZTÉS KIEGÉSZÍTÉSE

önkormányzati bérlakásokra vonatkozó bérlőkijelölési jog biztosításáról és meghosszabbításáról

Tisztelt Közgyűlés!

1. A Markhot Ferenc Oktatókórház és Rendelőintézet főigazgatója tájékoztatott, hogy 2020. szeptember 1-től elkezdődik az Egészségügyi Dolgozók szállójának a felújítása. A szállón lakók többségének megoldódott a lakhatása, azonban 6 fő ezt nem tudja megoldani. A Főigazgató azzal a kérelemmel fordult az Önkormányzathoz, hogy az alkalmazásukban lévő 6 fő elhelyezése érdekében 5 bérlakásra vonatkozóan biztosítson bérlőkijelölési jogot egy évre.

Javasolom, hogy a Közgyűlés járuljon hozzá 5 garzonházi lakásra vonatkozóan a bérlőkijelölési jog biztosításáról a következő feltételekkel:

1. A bérlőkijelölési jog időtartama egy év, 2020. szeptember 01. napjától 2021. augusztus 31. napjáig biztosított.
2. A bérleti jogviszony időtartama legfeljebb a bérlőnek a Markhot Ferenc Oktatókórház és Rendelőintézetnél fennálló jogviszony időtartama, de legfeljebb egy év lehet.
3. A lakbér mértéke megegyezik az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelet a 39. §. (1) bekezdés a.) pontjában foglaltakkal (580 Ft/m2/ hó + ÁFA –csökkentő +növelő tényezők).
4. A bérlő mentesül az óvadék megfizetése, valamint a bérleti szerződés közjegyzői okiratba foglalása alól.

Kérem a Tisztelt Közgyűlést, hogy a határozati javaslatokat elfogadni szíveskedjen.

Eger, 2020. augusztus 27.

**Mirkóczi Ádám s.k.**

**Határozati javaslat (egyszerű többség):**

4.) Eger Megyei Jogú Város Önkormányzatának Közgyűlése a Markhot Ferenc Oktatókórház és Rendelőintézet részére 5 lakásra vonatkozóan bérlőkijelölési jogot biztosít a következő feltételekkel:

1. A bérlőkijelölési jog időtartama egy év, 2020. szeptember 01. napjától 2021. augusztus 31. napjáig biztosított
2. A bérleti jogviszony időtartama legfeljebb a bérlőnek a Markhot Ferenc Oktatókórház és Rendelőintézetnél fennálló jogviszony időtartama, de legfeljebb egy év lehet.
3. A lakbér mértéke megegyezik az önkormányzat tulajdonában álló bérlakások bérbeadásának, valamint a bérleti díjak és a külön szolgáltatások díjai megállapításának szabályairól szóló 26/2009. (V. 29.) rendelet a 39. §. (1) bekezdés a.) pontjában foglaltakkal (580 Ft/m2/ hó + ÁFA –csökkentő +növelő tényezők).
4. Az óvadék megfizetése, valamint a bérleti szerződés közjegyzői okiratba foglalása alól mentesül a bérlő.

Eger Megyei Jogú Város Önkormányzata Közgyűlése felhatalmazza a Polgármestert a lakások kijelölésére, a bérlőkijelölési jog lemondása esetén annak elfogadására, továbbá a megállapodás megkötésére.

**Felelős:** Mirkóczki Ádám polgármester megbízásából:

Dr. Bánhidy Péter Jogi és Hatósági Iroda vezetője

**Határidő:** 2021. december 31.